මේ චිත්‍රපටියට නළු නිළියන් තෝරා ගන්නා විට ඒ චරිතවල විවිධ අංගචලන වාග් විලාසයන්වල අවස්ථා ආදියට ගැළපෙන මුහුණුවර ඇති රංගනශිල්පීන් හොයා බැලුවා. මෙහිදී කෙනෙක් කියන්න පුළුවන් ජේ.ආර්. ජයවර්ධන මහත්තයාගේ චරිතයට උදිත්ව තෝරා ගැනීම හරිද? කියලා. එතුමා දිවංගත වන විට තිබුණු මුහුණුවරයි අපිට මතකයේ තිබෙන්නේ. ඒත් අපිට චිත්‍රපටියට අවශ්‍ය වුණේ අවුරුදු 25 ත් 30 ත් අතර තරුණ අවධියේ සිටි ජේ.ආර්. ජයවර්ධන මහත්තයගේ මුහුණුවරයි. ඒ තරුණ කාලයට ගැළපෙන්නයි අපි උදිතව තෝරා ගත්තේ. අනික් චරිතත් එසේමයි. අපි ප්‍රධානම චරිත 35 ට පමණ මුහුණුවරටම සමාන නළුනිළියන් තෝරා ගත්තා. එම නළු නිළියන්ට අපි සැබෑ චරිත අන්තර්ගත ඩී.වී.ඩී. පට හා තොරතුරු ලබා දුන්නා. ඒවා අධ්‍යයනය කරලයි තම තමන් රඟපාන ප්‍රභූවරයාගේ චරිතය තේරුම් ගැනීම සිදුවුණේ. සමහර අයට ඒ ඒ චරිත ගොඩක් අධ්‍යයනය කරන්න සිදුවුණා. සමහර අයට එතරම් ලොකු කැපකිරීමක් කරන්න වුණේ නෑ.
ජේ.ආර්. ජයවර්ධන මහතාගේ චරිතයට තෝරා ගත්තේ කවුද?
උදිත්ව